钦定古今图书集成/明伦汇编/官常典/第737卷 > 周瑾
## 钦定古今图书集成/明伦汇编/官常典/第737卷 > 周瑾

按《宁州志》：“瑾字伯荣，三王巷人，天与之孙也。永乐甲
申，举孝廉，授交趾望江金场大使。时交趾方新造，尚
未内附，成祖策遣之，逾常禄以恤其家。瑾受命辞行，
以老母幼子托其妻，祇携一仆。既莅任，推诚抚驭，夷
人怀之。逾数岁，交人叛，攻金场甚急，瑾悉众御之，寡
众弗敌，死焉。同邑邹县丞归言其事，家人具衣棺为
‘《招魂》’”，葬于犀津官塘山云。子铭，孙叔襄、曾孙季麟、季
凤，皆知名。